stanford-oval/wikipedia huggingface dataset:
แมตต์ เจรัลด์
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1998 | Starstruck | ตำรวจสายตรวจ |  |
| 1998 | Judas Kiss | พนักงาน #1 |  |
| 1999 | The Minus Man | พนักงานที่หลบหนี |  |
| 1999 | เทพบุตรแม็กโนเลีย | พนักงานออฟฟิศ #2 |  |
| 2000 | ค่ายโหด หัวใจไม่ยอมสยบ | Sgt. Eveland |  |
| 2003 | ฅนเหล็ก 3 กำเนิดใหม่เครื่องจักรสังหาร | หัวหน้าหน่วยสวาต |  |
| 2003 | ส.ว.า.ท. หน่วยจู่โจมระห่ำโลก | นิค |  |
| 2005 | ทริปเปิ้ลเอ็กซ์ 2 พยัคฆ์ร้ายพันธุ์ดุ | ไลโบ |  |
| 2005 | In the Mix | แจ็คกี |  |
| 2008 | Choke | Detective Ryan |  |
| 2009 | อวตาร | จ่าสิบโท ไลล์ เวนฟลีท |  |
| 2010 | Elektra Luxx | ไมเคิล ออร์ติซ |  |
| 2010 | ฝังแค้นแรงระห่ำนรก | พี่ชายของคนขับรถ |  |
| 2012 | ล่า...ล้างอิทธิพลดิบ | บิลลี มอร์ริสัน |  |
| 2012 | หน่วยรบพันธุ์สายฟ้า | ฮอดจ์ |  |
| 2013 | จี.ไอ.โจ สงครามระห่ำแค้นคอบร้าทมิฬ | Zandar / Havoc |  |
| 2013 | พลิกแผ่นดินล่าอำมหิต | เอ็ด สตอเบอร์ |  |
| 2013 | แหกคุกมหาประลัย | โร้ก |  |
| 2014 | All Hail the King | White Power Dave | ภาพยนตร์สั้น |
| 2015 | มนุษย์มดมหากาฬ | White Power Dave | ฉากที่ถูกตัดออก |
| 2015 | ซานแอนเดรส มหาวินาศแผ่นดินแยก | แฮร์ริสัน |  |
| 2015 | Solace | พนักงานสโลแมน |  |
| 2016 | Restored Me | Detective Derek Shane |  |
| 2016 | Broken Vows | เคลย์ ดาร์โรว์ |  |
| 2016 | วินาศกรรมปิดเมือง | FBI Hostage Rescue Team |  |
| 2017 | ไบรท์ | ฮิกส์ |  |
| 2017 | Shot Caller | ฟิล โคล |  |
| 2018 | แรมเพจ ใหญ่ชนยักษ์ | แซมมิท |  |
| 2022 | อวตาร: วิถีแห่งสายน้ำ | จ่าสิบโท ไลล์ เวนฟลีท |  |
| 2024 | อวตาร 3 † | จ่าสิบโท ไลล์ เวนฟลีท | หลังการถ่ายทำ |
| 2026 | อวตาร 4 † | จ่าสิบโท ไลล์ เวนฟลีท | กำลังถ่ายทำ |
แมงมุมกระโดด

| แมงมุมกระโดด ช่วงเวลาที่มีชีวิตอยู่: อีโอซีน-ปัจจุบัน  55> 8–0Ma  PreꞒ Ꞓ O S D C P T J K Pg N      |
| --- | --- |

ตัวผู้เต็มวัยของแมงมุมกระโดดชนิด Phidippus audax

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
อันดับ:: Araneae
อันดับย่อย:: Araneomorphae
หมู่:: Entelegynae
วงศ์:: Salticidae Blackwall, 1842

วงศ์ย่อย
  Aelurillinae   Agoriinae   Amycinae   Ballinae   Dendryphantinae   Euophryinae   Hasariinae   Heliophaninae   Hisponinae   Lyssomaninae   Marpissinae   Myrmarachninae   Pelleninae   Plexippinae   Salticinae   Spartaeinae   Synagelinae   Synemosyninae  

แผนที่แสดงการกระจายพันธุ์
แมงมุมกระโดด (อังกฤษ: Jumping spiders) เป็นแมงมุมกลุ่มหนึ่ง อยู่ในวงศ์ (En:Salticidae) ซึ่งถือว่าเป็นวงศ์ของแมงมุมที่มีจำนวนประชากรมากที่สุด ด้วยมีจำนวนชนิดมากกว่า 5,000 ชนิด และแบ่งออกเป็นสกุลต่าง ๆ มากกว่า 500 สกุล นับเป็นร้อยละ 13 ของแมงมุมทั้งหมด
แมงมุมกระโดด โดยทั่วไปเป็นแมงมุมที่มีขนาดเล็ก สามารถพบเห็นได้ทั่วทุกหนแห่ง เช่น ในสวนหลังบ้าน หรือแม้แต่ภายในบ้านเรือนทั่วไป เป็นแมงมุมที่ออกหากินในเวลากลางวัน และกลับเข้ารังพักผ่อนในยามกลางคืน เมื่อพระอาทิตย์ตกดิน มีความสามารถที่จะกระโดดได้ไกลถึง 10–15 เท่าของความยาวลำตัว แมงมุมกระโดดโดยทั่วไปจะล่าแมลงขนาดเล็กชนิดต่าง ๆ กินเป็นอาหาร เช่น แมลงวัน จนได้อีกชื่อหนึ่งว่า "เสือแมลงวัน" แต่ก็สามารถที่จะล่าเหยื่อที่มีขนาดใหญ่กว่าลำตัวเองได้เช่นกัน แมงมุมกระโดดมีความเร็วต้นประมาณ 60 กิโลเมตร/ชั่วโมง ซึ่งถ้าหากมีขนาดเทียบเท่ากับเสือชีตาห์ ซึ่งเป็นสัตว์นักล่าเหยื่อแห่งทุ่งหญ้าแอฟริกา เท่ากับว่าแมงมุมกระโดดจะทำความเร็วต้นได้สูงถึง 270 กิโลเมตร/ชั่วโมง เลยทีเดียว
นอกจากนี้แล้ว ยังถูกจัดให้เป็นแมงมุมที่มีระบบสายตาดีที่สุดในบรรดาแมงมุมทั้งหมดอีกด้วย ซึ่งเป็นผลมาจากการวิวัฒนาการอันเป็นขั้นสูงสุดของสัตว์ประเภทแมงมุม แมงมุมกระโดดสามารถที่จะมองเห็นวัตถุเป็นภาพด้วยดวงตาที่กลมโตคู่หน้า ในขณะที่แมงมุมทั่วไปสามาราถเห็นได้เพียงแค่เงามืด หรือแสงสว่าง หรือดีที่สุดก็เห็นเป็นเงาที่พร่ามัวเท่านั้น ส่วนแมงมุมกระโดดมีตาที่มีปฏิกิริยาไวต่อวัตถที่เคลื่อนไหวมาก อีกทั้งยังมีตาอีก 3 คู่ รายล้อมส่วนหัวอีกด้วย จึงสามารถทำให้มองเห็นได้รอบทิศ
แหล่งข้อมูลอื่น

เว็บไซต์แมงมุมกระโดด (อังกฤษ)
เมทัลลิกา
ประวัติ > คิลเอมออล และ ไรด์เดอะไลท์นิง (ค.ศ. 1983–85)

ในเดือนพฤษภาคม ค.ศ. 1983 สมาชิกเมทัลลิกาได้เดินทางไปยัง โรเชสเตอร์, นิวยอร์ก เพื่อทำการบันทึกเสียงอัลบั้มแรก Metal Up Your Ass ซึ่งได้พอล เคอร์คิโอ (Paul Curcio) เป็นโปรดิวเซอร์ สมาชิกคนอื่นๆได้ตกลงกันให้มัสเทนออกจากวงเพราะเขาเสพยา ติดแอลกอฮอล์ รวมถึงไปถึงมีพฤติกรรมรุนแรง นับเป็นการขับไล่เขาออกจากวง ภายหลังเพิ่งบันทึกเสียงเสร็จในวันที่ 11 เมษายน 1983 และได้เคิร์ก แฮมเมตต์ จากวงเอ็กโซดัส มาแทนที่เขาในวันนั้นเอง
มัสเทน ได้ย้ายไปตั้งวงเองในชื่อ "เมกาเดธ" เขาเคยกล่าวในบทสัมภาษณ์ว่า เขาไม่ชอบแฮมเมตต์ ที่ทำให้เขาต้องออกจากวง โดยเขาใช้คำว่า "ขโมย" งานเขา มัสเทนรู้สึก "โกรธ" เพราะเขาเชื่อว่าแฮมเมตต์ ที่ต่อมาโด่งดังในฐานะตำแหน่งมือกีตาร์หลัก แต่เพลง เป็นเพลงที่มัสเทนแต่ง ในบทสัมภาษณ์ปี ค.ศ. 1985 กับนิตยสาร "เมทัลฟอร์ซเซส" (Metal Forces) มัสเทนได้กล่าวว่า "มันฟังดูแล้วตลกว่าทำไมเคิร์ก แฮมเมตต์เข้ามาชิงทุกๆอย่างที่ผมเล่นในเทป No Life 'til Leather และไปโหวตให้เขาเป็นมือกีตาร์อันดับ 1 ในนิตยสารของคุณ" ในอัลบั้มเปิดตัวของเมกาเดธ Killing Is My Business... and Business Is Good! (1985) มัสเทนได้กล่าวว่าซิงเกิล "Mechanix" เมทัลลิกานำงานของเขากลับไปทำใหม่และเปลี่ยนชื่อเป็น "The Four Horsemen" ในอัลบั้ม คิลเอมออล มัสเทนยังได้กล่าวอีกว่าที่พูดเช่นนี้เพื่อต้องการ "เน้นย้ำเมทัลลิกา" เพราะเมทัลลิกาเห็นว่าเขาดื่มเยอะและดูท่าว่าไม่สามารถเล่นกีตาร์ได้  เมทัลลิกาได้แสดงสดครั้งแรกร่วมกับแฮมเมตต์ในวันที่ 16 เมษายน ค.ศ. 1983 ที่ เดอะโชว์เพลส (The Showplace) ไนท์คลับในเมืองโดเวอร์ รัฐนิวเจอร์ซีย์ โดยมีแดน ลิลเคอร์ (Dan Lilker) และนีล เทอร์บิน (Neil Turbin) สมาชิกวงแอนแทรกซ์เข้าร่วมเล่นด้วย และนี่จึงเป็นครั้งแรกที่ 2 วงได้ร่วมแสดงสดด้วยกัน
เนื่องจากปัญหาเรื่องชื่อของอัลบั้ม ที่ทางค่ายปฏิเสธใช้ชื่อ Metal Up Your Ass อัลบั้มจึงได้เปลี่ยนชื่อใหม่เป็น Kill 'Em All อัลบั้มได้เปิดตัวในนามค่ายเมกาฟอร์ซเรเคิดส์ในสหรัฐและในยุโรป และสามารถไต่ชาร์ตในอันดับที่ 155 บนบิลบอร์ด 200 เป็นผลสำเร็จในปี 1986 แม้ว่าอัลบั้มจะไม่ประสบความสำเร็จทางการเงินมากก็ตาม แต่ก็สามารถสร้างฐานแฟนคลับได้จำนวนหนึ่งในบรรดาวงเมทัลใต้ดิน
เมทัลลิกาได้บันทึกเสียงสตูดิโออัลบั้มที่ 2 Ride the Lightning ที่สตูดิโอสวีทไซเลน ในเมืองโคเปนเฮเกน ประเทศเดนมาร์ก ซึ่งได้เปิดตัวในเดือนสิงหาคม 1984 และไต่ขึ้นชาร์ตด้วยอันดับที่ 100 บนบิลบอร์ด 200 โดยตอนแรก หน้าปกอัลบั้มได้พิมพ์สีผิด โดยไปพิมพ์เป็นสีเขียว จนบัดนี้ถือเป็นของสะสมสำหรับนักสะสมเพลงซึ่งหาได้ยาก อัลบั้มนี้ยังได้ใส่เครดิตมัสเทนในซิงเกิล "Ride the Lightning" และ "The Call of Ktulu" ด้วย
ไมเคิล อลาโก (Michael Alago) ผู้อำนวยการค่ายเพลงอิเล็กตรา (Elektra Records) และเอแอนด์อาร์ (A&R) และคลิฟฟ์ เบิร์นสไตน์ (Cliff Burnstein) ผู้ร่วมก่อตั้ง คิวไพรม์แมเนจเมนท์ (Q-Prime Management) ได้มารับชม เมทัลลิกาแสดงคอนเสิร์ตในเดือนกันยายน ค.ศ. 1984 ซึ่งพวกเขารู้สึกประทับใจในการแสดงสด และได้เซ็นสัญญากับค่ายอิเล็กตรา ซึ่งทำให้พวกเขาเริ่มประสบผลสำเร็จในยอดขายขึ้นบ้าง วงได้แสดงคอนเสิร์ตครั้งใหญ่ ที่งาน "มอนสเตอร์สออฟร็อก" (Monsters of Rock) ณ สวนโดนิงตัน (Donington Park) ประเทศอังกฤษ ในวันที่ 17 สิงหาคม ค.ศ. 1985 ได้ร่วมงานกับบอน โจวี และวงแรตต์ โดยมีผู้คนเข้าชมกว่า 70,000 คน ในเทศกาลดนตรี "เดย์ออนเดอะกรีน" (Day on the Green) ที่โอ๊คแลนด์ แคลิฟอร์เนีย
ประวัติ > มาสเตอร์ออฟพัพเพทส์ และการเสียชีวิตของเบอร์ตัน (ค.ศ. 1986-87)

เมทัลลิกาได้ออกสตูดิโออัลบั้มที่ 3 ในชื่อ มาสเตอร์ออฟพัพเพทส์ (Master of Puppets) ซึ่งได้ทำการบันทึกเสียงที่สตูดิโอสวีทไซเลนซ์และเปิดตัวในเดือนมีนาคม ค.ศ. 1986 อัลบั้มสามารถไต่ขึ้นชาร์ตที่ 29 บนบิลบอร์ด 200 เป็นผลสำเร็จ และอยู่บนชาร์ตนานกว่า 72 สัปดาห์ อัลบั้มนี้นับว่าเป็นอัลบั้มแรกของวงที่ได้รับการยืนยันยอดจำหน่ายระดับทองคำจาก สมาคมอุตสาหกรรมบันทึกเสียงของสหรัฐ (RIAA) ในวันที่ 4 พฤศจิกายน ค.ศ. 1986 และยืนยันในระดับ 6× แผ่นเสียงทองคำขาว ในปี ค.ศ. 2003 สตีฟ ฮิวอี (Steve Huey) จากออลมิวสิก ได้ยกย่องอัลบั้มนี้ว่า "เป็นอัลบั้มเมทัลลิกาที่ยิ่งใหญ่ที่สุด" ตามมาด้วยการทัวร์คอนเสิร์ตสหรัฐที่มีออซซี ออสบอร์นร่วมเสริม
ในวันที่ 27 กันยายน ค.ศ. 1986 ในระหว่างทัวร์คอนเสิร์ตภายใต้ชื่อ Damage, Inc. Tour สมาชิกได้ทำการจับสลากเพื่อเลือกที่นอนในรถทัวร์ ผลปรากฏว่าเบอร์ตันชนะได้นอนในที่ของแฮมเมตต์ ตกช่วงดวงอาทิตย์กำลังขึ้นใกล้กับเมือง โดราร์ป ประเทศสวีเดน ขณะนั้นเองคนขับรถบัสได้สูญเสียการควบคุมและลื่นไถล จนทำให้ตัวรถหมุนหลายครั้ง ผลจากอุบัติเหตุครั้งนี้ อุลลิช แฮมเม็ตต์ และเฮทฟิลด์ แทบไม่ได้รับการบาดเจ็บสาหัสใดเลย แต่เบอร์ตัน กลับเสียชีวิตคาที่
การเสียชีวิตของเบอร์ตันได้ทำให้อนาคตของเมทัลลิกาเปลี่ยนไป สมาชิกทั้ง 3 ที่เหลือได้ตัดสินใจว่าจะเล่นวงต่อไป โดยเชื่อว่าเบอร์ตันคงให้พวกเขาคิดเช่นนี้ และรวมถึงคนในครอบครัวของเขาเองก็ขอให้หาคนมาแทนในตำแหน่งเขาด้วย วงได้ทำการเลือกผู้สมัครกว่า 40 คน ซึ่งรวมถึงเพื่อนวัยเด็กของแฮ็มเมตต์ นามว่า เลส เคลย์พูล (Les Claypool) จากวงไพรมัส ทรอย เกรกอรี (Troy Gregory) จากวงพรอง และเจสัน นิวสเตด อดีตสมาชิกวงโฟลตซัม แอนด์ เจทซัม จนในที่สุดผลการคัดเลือกนิวสเตด มาแทนที่เบอร์ตัน ในตำแหน่งมือเบส เขาได้ร่วมคอนเสิร์ตกับเมทัลลิกาครั้งแรกที่ คันทรีคลับ ในเมืองเรเซดา รัฐแคลิฟอร์เนีย
เมทัลลิกาได้เสร็จสิ้นการทัวร์ในช่วงต้นเดือนปี ค.ศ. 1987 ในเดือนสิงหาคม ค.ศ. 1987 ได้มีการออกหน้าปกอีพี The $5.98 E.P.: Garage Days Re-Revisited สู่ตลาด ด้วยจุดประสงค์ที่จะบันทึกเสียงด้วยโครงสร้างเพลงใหม่ และยังเป็นการทดสอบนิวสเตดในการบันทึกเสียงครั้งแรก รวมถึงเป็นการไว้อาลัยต่อการจากไปของเบอร์ตันอีกด้วย โดยวีดิโอ Cliff 'Em All ซึ่งเป็นการไว้อาลัย ชีวิต 3 ปีในเมทัลลิกาของเบอร์ตัน เปิดตัวในปี ค.ศ. 1987 ภายในวีดิโอ ได้รวบรวมการโซโล่กีตาร์เบส และภาพส่วนตัวต่างๆของเขา
ประวัติ > โหลด, รีโหลด, การาจอิงค์. และ เอสแอนด์เอ็ม (ค.ศ. 1994–99)

ภายหลังการทัวร์คอนเสิร์ตเพื่อโปรโมตอัลบั้ม เมทัลลิกา แล้ว เมทัลลิกาได้มุ่งหน้าสู่การแต่งเพลงและอัดเสียงในสตูดิโอในอัลบั้มถัดไป โดยในระหว่างอัดสตูดิโอในช่วงฤดูร้อนปี ค.ศ. 1995 วงได้จัดคอนเสิร์ตกลางแจ้งสั้นๆ ที่สนามแข่งรถดอนิงตันพาร์ก ร่วมกับวง สเลเยอร์, สคิดโรว์, สแลชสเนคพิต, เทอราพี? และ คอร์รอสชันออฟคอนฟอร์มิที วงใช้เวลากับการบันทึกเสียงใหม่นานหนึ่งปี และได้เปิดตัวอัลบั้มที่ 6 ในชื่อ โหลด (Load) ในปี ค.ศ. 1996 อัลบั้มยังคงความสำเร็จด้วยการขึ้นชาร์ตอันดับ 1 บนบิลบอร์ด 200 และชาร์ตออสเตรเลีย (ARIA) ซึ่งยังนับเป็นอัลบั้มที่ 2 ของวงที่สามารถไต่ชาร์ตในอันดับที่ 1 เป็นผลสำเร็จ ในส่วนของหน้าปกอัลบั้ม มีชื่อว่า "Blood and Semen III" สร้างสรรค์ขึ้นโดยแอนเดรส เซอร์ราโน (Andres Serrano) เป็นภาพที่เกี่ยวข้องกับ การผสมปนเลือดและน้ำอสุจิระหว่างกระจก 2 บาน การปล่อยอัลบั้มครั้งนี้ยังนับเป็นการเปลี่ยนภาพลักษณ์วงใหม่ ทั้งดนตรีที่ลดความเบาและทิ้งห่างจากแทรชเมทัลลง รวมถึงการไว้ยาวของสมาชิกที่ได้เปลี่ยนไปตัดผมสั้นแทน
ในช่วงการออกอัลบั้มถัดต่อจากนี้ ก่อนหน้านี้วงได้มีการบันทึกเสียงบางส่วนเพิ่มเติมในอัลบั้ม Load มาบ้างแล้ว ทำให้ในปีต่อมาก็ได้ออกอัลบั้มภาคต่อในชื่อ รีโหลด (Reload) พร้อมกับหน้าปกที่มีความคล้ายคลึงกับก่อนหน้านี้มาก ซึ่งออกแบบโดยศิลปินคนเดิม แต่หน้าปกได้มีการปรับเปลี่ยนแนวคิดเป็นในเรื่องของการผสมระหว่างปัสสาวะและเลือด รีโหลด สามารถไต่ขึ้นชาร์ตด้วยอันดับ 1 บนบิลบอร์ด 200 และขึ้นอันดับ 2 ในชาร์ตแคนาดา สำหรับการโปรโมตอัลบั้ม เมทัลลิกาได้มีการเล่นซิงเกิลจาก Reload 2 เพลงคือ "Fuel" และ "The Memory Remains" ร่วมกับแมริแอนน์ เฟธฟูลล์ (Marianne Faithfull) ในรายการ Saturday Night Live ช่องเอ็นบีซี ในเดือนธันวาคม ค.ศ. 1997
ในปี ค.ศ. 1998 เมทัลลิกาได้ทำอัลบั้มรวมเพลง ในชื่อ การาจอิงค์ (Garage Inc.) ซึ่งประกอบด้วยเพลงคัฟเวอร์จากหลายศิลปินเช่น ไดมอนเฮด, คิลลิงโจ๊ก, มิสฟิตส์, ทินลิซซี, เมอร์ซีฟูลเฟต, แบล็กซับบาธ เป็นต้น และส่วนของ The $5.98 E.P.: Garage Days Re-Revisited เวอร์ชันเดิมในรูปแบบอีพีมาใส่ในอัลบั้มนี้ด้วย ซึ่งนับว่าเป็นของสะสมที่หาได้ยากในปัจจุบัน อัลบั้มนี้สามารถไต่บนบิลบอร์ดชาร์ต 200 ด้วยอันดับที่ 2
ในวันที่ 21 และ 22 เมษายน ค.ศ. 1999 เมทัลลิกาได้บันทึกการแสดงสดร่วมกับ "ซานฟรานซิสโกซิมโฟนี" นำโดยวาทยกรไมเคิล คาเมน (Michael Kamen) ผู้ซึ่งเคยทำงานร่วมกับร็อกมาก่อนใน ซิงเกิล "Nothing Else Matters" คาเมน ได้รับการทาบทามเข้าร่วมกับเมทัลลิกา ใน ค.ศ. 1991 กับไอเดียในการดนตรีของวงมาร่วมกับซิมโฟนีออร์เคสตรา คาเมน และทีมงานของเขาได้เรียบเรียงเครื่องดนตรีเพิ่มกว่า 100 เครื่อง เมทัลลิกาแต่งเพลงใหม่ 2 เพลง คือ "No Leaf Clover" และ "-Human" การบันทึกและจัดคอนเสิร์ตได้เริ่มขึ้นในปี ค.ศ. 1999 ในอัลบั้มสดและภาพยนตร์คอนเสิร์ต S&M ซึ่งสมารถไต่ขึ้นบิลบอร์ด 200 ด้วยอันดับที่ 2 และออสเตรเลียนชาร์ต (ARIA) และท็อปอินเทอร์เน็ตชาร์ต ด้วยอันดับ 1
สไตล์และแนวเพลง

เมทัลลิกา ได้รับอิทธิพลมาจากศิลปินวงเฮฟวีเมทัลและฮาร์ดร็อกก่อนหน้านี้ ไม่ว่าจะเป็น แบล็กแซ็บบาธ, ดีปเพอร์เพิล, คิส, เลด เซพพลิน, ควีน, เทด นูเจนท์, เอซี/ดีซี, รัช, แอโรสมิธ, จูดาสพรีสต์ และสกอร์เปียนส์ ศิลปินในกลุ่มคลื่นเฮฟวีเมทัลลูกใหม่จากอังกฤษเช่น เวนอม, มอเตอร์เฮด, ซาซอน, ไดมอนด์เฮด, บลิทซ์ครีก และไอเอิร์นเมเดน กลุ่มศิลปินพังก์ยุคแรก เช่น ราโมนส์, เซ็กซ์พิสทอลส์ และมิสฟิตส์ ซึ่งก็เป็นส่วนหนึ่งในอิทธิพลในสไตล์ของเมทัลลิกา รวมไปถึงวงโพสต์-พังก์ อย่างคิลลิ่งโจ๊ก ด้วย ในช่วงแรกเริ่มวงได้นำเสนอการบรรเลงดนตรีด้วยจังหวะรวดเร็ว ความกลมกลืนทางดนตรี และบรรเลงเฉพาะเครื่องดนตรี สตีฟ ฮิวอี แห่งออลมิวสิก ได้กล่าวว่า Ride the Lightning นำเสนอ "การขยายออก, ความก้าวหน้าในเนื้อหา ที่หนักแน่น กระชับ" ฮิวอียังได้เสริมต่อว่า เมทัลลิกาได้ขยายตัวตนด้วยการเรียบเรียงเทคนิคและการแสดงออก ที่มีความก้าวร้าวแฝงอยู่ในเนื้อเพลงที่เกี่ยวข้องกับ เรื่องส่วนบุคคล ประเด็นทางสังคม ศาสนา ทหาร อารมณ์โกรธ ความวิกลจริต สัตว์ประหลาด และสารเสพติด ซึ่งเป็นธีมที่ถูกนำเสนอผ่าน Master of Puppets
ในปี ค.ศ. 1991 ฮิวอี ได้กล่าวถึงเมทัลลิกากับโปรดิวเซอร์คนใหม่ บ็อบ ร็อก ที่ช่วยปรับดนตรีให้เรียบง่ายและคล่องตัวขึ้น ทำให้เพิ่มความนิยมในตลาดมากขึ้น จนในเวลาต่อมาเมทัลลิกาก็สามารถเข้าสู่กระแสหลักในหมู่ผู้ฟังดนตรีได้สำเร็จ โรเบิร์ต พาลเมอร์ (Robert Palmer) แห่งนิตยสารโรลลิงสโตน ได้กล่าวว่า วงได้ละทิ้งความก้าวร้าว จังหวะรวดเร็วและช่วงแสดงทางดนตรีที่ฟุ่มเฟือยลง สิ่งเหล่านี้เองในเปลี่ยนเส้นทางให้วงเข้าสู่ตลาดดนตรีจนประสบความสำเร็จในอัลบั้ม Metallica ที่ถือเป็นอัลบั้มแรกของวงที่ไต่ชาร์ตอันดับ 1 บนบิลบอร์ด 200 เมทัลลิกาได้เปลี่ยนแนวไปเล่นแนวกลุ่มร็อกที่สร้างขึ้นโดยกลุ่มกรันจ์ ช่วงต้นยุค 1990 ในอัลบั้ม Load อัลบั้มได้รับการกล่าวว่า "แทบจะเป็นอัลบั้มอัลเทอร์เนทีฟ" ซึ่งนับเป็นการหลีกห่างจากคำว่า "เมทัล" มากขึ้น รวมถึงเนื้อหาเพลงที่ได้ละทิ้งเนื้อหาเชิงลบ อย่าง สารเสพติดและสัตว์ประหลาด แล้วไปเน้นที่เนื้อหาอย่าง อารมณ์โกรธ ความสูญเสีย และวิบากกรรม ที่เบาลง ซึ่งนอกจากการเปลี่ยนเนื้อหาแล้ว ยังมีในเรื่องของการตัดผมยาวของสมาชิกวง หน้าปกอัลบั้ม Load การไปเล่นคอนเสิร์ตที่โลลลาพาลูซา ซึ่งเป็นงานคอนเสิร์ตของพวกวงอัลเทอร์เนทัฟ ทำให้แฟนเพลงและนักวิจารณ์ส่วนใหญ่ไม่ประทับใจกับการเปลี่ยนแปลงครั้งนี้ จนขนาดเดวิด ฟริคค์ (David Fricke) แห่งโรลลิงสโตน ถึงกับออกมากล่าวว่า "ลาก่อนแทรช" และถึงกับเสียดสีอัลบั้มนี้ว่า "เป็นอัลบั้มที่หนักที่สุดแห่งปี ค.ศ. 1996" ในอัลบั้ม ReLoad ปี 1997 ที่วงนำเสนอแนวบลูส์และฮาร์ดร็อกช่วงต้น ซึ่งผสมผสานจังหวะและความกลมกลืนที่มากขึ้นในโครงสร้างเพลง
ในอัลบั้ม St. Anger ได้มีการปรับเปลี่ยนทางดนตรีครั้งใหญ่ครั้งหนึ่งของวง ทั้งการโซโล่กีตาร์ที่ตัดทิ้งไปจากอัลบั้ม ละทิ้ง "ความดิบและเสียงที่ไม่ขัดเกลาออก" เนื้อหาอัลบั้มยังเกี่ยวข้องกับการฟื้นฟูอาการติดยาของเฮทฟิลด์และการอ้างอิงถึงปีศาจ การต่อต้านสารเสพติด ความกลัวขั้นรุนแรง การลงโทษในวาระสุดท้าย และการเสแสร้งทางศาสนา จากคำแนะนำของโปรดิวเซอร์ ริค รูบิน ในอัลบั้มที่ 9 Death Magnetic ทำให้วงได้กลับสู่แนวทางดั้งเดิมทั้งเรื่องของเสียงและการโซโล่กีตาร์ รวมไปถึงความเป็นแทรชเมทัลแท้ๆของเมทัลลิกา ซึ่งเน้นที่จังหวะริฟฟ์แบบแทรช การบรรเลงโซโล่ที่หนักแน่น เข้มข้น แต่มีเนื้อหาอ่อนๆ เกี่ยวข้องกับ อัตวินิบาตกรรม การไถ่ถอนจากภูตผี
สมาชิกวง

| --- | --- |
 สมาชิกปัจจุบัน เจมส์ เฮตฟีลด์ – ร้องนำ, ริธึมกีตาร์ (1981–ปัจจุบัน)  เคิร์ก แฮมเมตต์ – กีตาร์หลัก, ร้องประสาน (1983–ปัจจุบัน)  โรเบิร์ต ทรูฮีโย – กีตาร์เบส, ร้องประสา (2003–ปัจจุบัน)  ลาร์ส อุลริช – กลองชุด (1981–ปัจจุบัน):  อดีตสมาชิก เดฟ มัสเทน – กีตาร์หลัก, ร้องประสาน (1982–83)  รอน แม็คกอฟนีย์ – กีตาร์เบส (1982)  คลิฟฟ์ เบอร์ตัน – กีตาร์เบส, ร้องประสาน (1982–86; เสียชีวิตในปี 1986)  เจสัน นิวสเตด – กีตาร์เบส, ร้องประสาน (1986–2001) สมาชิกอื่น/ออกทัวร์ บ็อบ ร็อก – กีตาร์เบส, ร้องประสาน (2001–03)
สตูดิโออัลบั้ม

Kill 'Em All (1983)
Ride the Lightning (1984)
Master of Puppets (1986)
...And Justice for All (1988)
Metallica (1991)
Load (1996)
Reload (1997)
St. Anger (2003)
Death Magnetic (2008)
Hardwired... to Self-Destruct (2016)
72 Seasons (2023)
รางวัล

รางวัลแกรมมี
1990: รางวัลการแสดงเมทัลดีที่สุด (Best Metal Performance)  – ซิงเกิล "One"
1991: รางวัลการแสดงเมทัลดีที่สุด (Best Metal Performance)  – "Stone Cold Crazy"
1992: รางวัลการแสดงเมทัลดีที่สุด (Best Metal Performance)  – อัลบั้ม Metallica
1999: รางวัลการแสดงเมทัลดีที่สุด (Best Metal Performance)  – ซิงเกิล "Better than You"
2000: รางวัลการแสดงฮาร์ดร็อกดีที่สุด (Best Hard Rock Performance)  – ซิงเกิล "Whiskey in the Jar"
2001: รางวัลการแสดงเครื่องดนตรีดีที่สุด (Best Rock Instrumental Performance)  – ซิงเกิล "The Call of Ktulu"
2004: รางวัลการแสดงเมทัลดีที่สุด (Best Metal Performance)  – ซิงเกิล "St. Anger"
2009: รางวัลการแสดงเมทัลดีที่สุด (Best Metal Performance)  – ซิงเกิล "My Apocalypse"
2009: รางวัลบันทึกเสียงดีที่สุด  – อัลบั้ม Death Magnetic
แหล่งข้อมูลอื่น

เว็บไซต์อย่างเป็นทางการของเมทัลลิกา (อังกฤษ)
โลโก้ของเมทัลลิกา ใช้ในช่วงอัลบั้มแรกและรวมถึงอัลบั้มที่ 9 ในชื่อ Death Magnetic รวมถึง กีตาร์ฮีโร่:เมทัลลิกา
เดฟ มัสเทน ได้ย้ายไปตั้งวงแข่งกับเมทัลลิกา ในชื่อ "เมกาเดธ" ภายหลังถูกขับออกจากวงในปี ค.ศ. 1983
อนุสรณ์สถานของเบอร์ตันใกล้พื้นที่ที่เกิดอุบัติเหตุปี 1986
เมทัลลิกาขณะกำลังแสดงสดในทัวร์ Damaged Justice ปี ค.ศ. 1988
เมทัลลิกาขณะกำลังแสดงสดในระหว่างการทัวร์ Madly in Anger with the World Tour ในปี ค.ศ. 2004
เคิร์ก แฮมเมตต์และเฮตฟีลด์ ขณะกำลังแสดงสดร่วมกับวงในกรุงลอนดอน ปี ค.ศ. 2008
เมทัลลิกาขณะกำลังแสดงสดในเทศกาลดนตรีที่โซนิสเฟียร์ในปี ค.ศ. 2014
แมททิว เพนนิงตัน

| ข้อมูลส่วนตัว |
| --- | --- | --- | --- |
ชื่อเต็ม:  แมททิว เพนนิงตัน
วันเกิด:  6 ตุลาคม พ.ศ. 2537 (30 ปี)
สถานที่เกิด:  วอร์ริงตัน อังกฤษ
ส่วนสูง:  1.85 m (6 ft 1 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  ฮัลล์ซิตี (ยืมตัวจาก เอฟเวอร์ตัน)
หมายเลข:  25
สโมสรเยาวชน
2005–2013:  เอฟเวอร์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2013– |  เอฟเวอร์ตัน |  7 |  (1) |
| 2014 |  → แทรนเมียร์โรเวอส์ (ยืม) |  17 |  (2) |
| 2014–2015 |  → คอเวนทรีซิตี (ยืม) |  24 |  (0) |
| 2016 |  → Walsall (ยืม) |  5 |  (0) |
| 2017–2018 |  → ลีดส์ยูไนเต็ด (ยืม) |  24 |  (0) |
| 2018–2019 |  → อิปสวิชทาวน์ (ยืม) |  30 |  (1) |
| 2019– |  → ฮัลล์ซิตี (ยืม) |  9 |  (0) |
ทีมชาติ‡
| 2013 |  อังกฤษ อายุไม่เกิน 19 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:53, 7 มีนาคม 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14:48, 1 เมษายน 2019 (UTC)
แมททิว เพนนิงตัน (อังกฤษ: Matthew Pennington , เกิด 6 ตุลาคม พ.ศ. 2537) นักฟุตบอลชาวอังกฤษปัจจุบันลงเล่นให้กับสโมสร ฮัลล์ซิตี (ยืมตัวจากเอฟเวอร์ตัน) แห่งศึก อีเอฟแอลแชมเปียนชิป ในตำแหน่งกองหลัง
อาชีพ > เอฟเวอร์ตัน

เพนนิงตันเข้าร่วมทีมเยาวชนของเอฟเวอร์ตันเมื่อ ค.ศ. 2005 ขณะอายุได้ 11 ปีกระทั่งได้รับสัญญานักฟุตบอลอาชีพเมื่อวันที่ 1 กรกฎาคม ค.ศ. 2013 โดยสัญญาได้หมดลงในช่วงฤดูร้อน ค.ศ. 2015 กระทั่งเพนนิงตันได้ต่อสัญญาฉบับใหม่เป็นเวลา 3 ปีจนถึงฤดูร้อน ค.ศ. 2018
เพนนิงตันได้ลงประเดิมสนามเป็นตัวสำรองในนัดอุ่นเครื่องที่ทีมทอฟฟี่สีน้ำเงินพบกับทีมดันดี และ ลีดส์ยูไนเต็ด เมื่อเดือนกรกฎาคม ค.ศ. 2015 โดยเพนนิงตันได้ประเดิมสนามเป็นตัวจริงให้กับทีมชุดใหญ่นัดแรกนัดที่พบกับ บาร์นสลีย์ ในศึก ลีกคัพ เมื่อวันที่ 26 สิงหาคม ค.ศ. 2015 และสามารถทำประตูแรกให้กับตัวเองในสีเสื้อของเอฟเวอร์ตันในนัดที่ทีมบุกไปแพ้ ลิเวอร์พูล ถึงถิ่น แอนฟีลด์ 1–3 เมื่อวันที่ 1 เมษายน ค.ศ. 2017
แหล่งข้อมูลอื่น

สถิติของ แมททิว เพนนิงตัน ที่ Soccerbase
| ด ค กผู้เล่นชุดปัจจุบันของสโมสรฟุตบอลฮัลล์ซิตี  |
| --- | --- |
 1 Long  2 ลีไฮ  3 Tafazolli  4 De Wijs  5 Burke  6 สจวร์ต  8 Batty  9 Eaves  10 Toral  11 Maddison  12 Mannion  13 Ingram  15 MacDonald  16 McKenzie  17 McLoughlin  18 Honeyman  19 Bowler  23 ฮัดเดิลสโตน  24 Balogh  25 เพนนิงตัน  26 Elder  27 มาเกนนิส  31 Lewis-Potter  32 Chadwick  33 Salam  35 Jacob  36 Irvine  37 Lopes  38 Bonds  40 Berry  41 Kane  42 Samuelsen  43 Wilks  – Scott  ผู้จัดการ: Arveladze
แมนนาทีแอมะซอน

| แมนนาทีแอมะซอน |
| --- | --- |

ลูกแมนนาทีแอมะซอน
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Sirenia
วงศ์:: Trichechidae
สกุล:: Trichechus
สปีชีส์:: T.  inunguis
ชื่อทวินาม
Trichechus inunguis (Natterer, 1883)


การกระจายพันธุ์
แมนนาทีแอมะซอน (อังกฤษ: Amazonian Manatee) เป็นแมนนาทีชนิดหนึ่งที่อาศัยอยู่ในแหล่งน้ำจืดในลุ่มน้ำแอมะซอน เป็นสัตว์น้ำในอันดับพะยูนหรือที่รู้จักกันในชื่อวัวทะเล พบในประเทศบราซิล, ประเทศเปรู,  ประเทศโคลอมเบีย, ประเทศเอกวาดอร์ และประเทศเวเนซุเอลา ลำตัวมีสีเทาหรือน้ำตาลออกเทา ผิวหนา เหี่ยวย่น มีหนวดรอบปาก มันไม่มีศัตรูทางธรรมชาติที่สำคัญ นอกจากถูกล่าโดยมนุษย์เป็นครั้งคราว แมนนาทีเป็นญาติใกล้ชิดกับพะยูนซึ่งเป็นสัตว์น้ำที่เป็นสัตว์เลี้ยงลูกด้วยน้ำนมจำพวกเดียวที่กินพืชในปัจจุบัน
แมนนาทีแอมะซอนเป็นแมนนาทีขนาดเล็กที่สุดนอกเหนือไปจากแมนนาทีแคระ มันยาว 2.8 เมตร ตัวเมียใหญ่กว่าตัวผู้ สามารถหนักได้ถึง 360 ถึง 540 กิโลกรัม ไม่มีเล็บที่ปลายครีบ
แหล่งข้อมูลอื่น

ข้อมูลที่เกี่ยวข้องกับ Trichechus inunguis ที่วิกิสปีชีส์
ARKive - images and movies of the Amazonian manatee  (Trichechus inunguis)  เก็บถาวร 2006-03-13 ที่ เวย์แบ็กแมชชีน
Amazonian Manatee article at sirenian.org เก็บถาวร 2004-12-08 ที่ เวย์แบ็กแมชชีน
แมทเอ็มแอล

แมทเอ็มแอล (อังกฤษ: MathML: Mathematical Markup Language ภาษามาร์กอัปเชิงคณิตศาสตร์) เป็นการนำภาษาเอกซ์เอ็มแอล มาดัดแปลงให้ใช้กับการเขียนสูตรคณิตศาสตร์บนเว็บ แมทเอ็มแอลเป็นมาตรฐานของเวิลด์ไวด์เว็บคอนซอร์เทียม รุ่นปัจจุบันคือ 2.0
ปัจจุบันเว็บเบราว์เซอร์ที่สนับสนุน MathML คือเว็บเบราว์เซอร์ในตระกูล Mozilla สำหรับ Internet Explorer นั้นต้องติดตั้งโปรแกรมเพิ่มเติมเพื่อแสดงผล ด้านโปรแกรมชุดออฟฟิศนั้น ทั้ง Microsoft Word, OpenOffice.org และ KOffice สนับสนุนเป็นอย่างดี รวมถึงโปรแกรมทางคณิตศาสตร์อย่าง Mathematica และ MathType
ตัวอย่าง

เขียนสูตรใน TeX ในลักษณะ:
x = \frac{-b \pm \sqrt{b^2 - 4ac}}{2a}
และเขียนแบบนี้ใน MathML:
<math>
 <mrow>
  <mi>x</mi>
  <mo>=</mo>
  <mfrac>
    <mrow>
      <mrow>
        <mo>-</mo>
        <mi>b</mi>
      </mrow>
      <mo>±</mo>
      <msqrt>
        <mrow>
          <msup>
            <mi>b</mi>
            <mn>2</mn>
          </msup>
          <mo>-</mo>
          <mrow>
            <mn>4</mn>
            <mo>⁢</mo>
            <mi>a</mi>
            <mo>⁢</mo>
            <mi>c</mi>
          </mrow>
        </mrow>
      </msqrt>
    </mrow>
    <mrow>
      <mn>2</mn>
      <mo>⁢</mo>
      <mi>a</mi>
    </mrow>
  </mfrac>
 </mrow>
</math>
แหล่งข้อมูลอื่น

เว็บไซต์ของ MathML
MathML in Mozilla
แมนเจอรา

นครในรัฐเวสเทิร์นออสเตรเลีย
| แมนเจอรา รัฐเวสเทิร์นออสเตรเลีย |
| --- | --- |
Mandurah Foreshore
แมนเจอรา
พิกัดภูมิศาสตร์: 32°31′44″S 115°43′23″E﻿ / ﻿32.52889°S 115.72306°E﻿ / -32.52889; 115.72306
ประชากร: 96,736 (2016 Census)
 • ความหนาแน่น: 907.5/กม.2 (2,350.3/ตร. ไมล์)
ก่อตั้ง: 1831
รหัสไปรษณีย์: 6210
พื้นที่: 106.6 km2 (41.2 sq mi)
เขตเวลา: AWST (UTC+8)
ที่ตั้ง:  72 km (45 mi) SSW of Perth   108 km (67 mi) N of Bunbury   18 km (11 mi) NW of Pinjarra   18 km (11 mi) S of Rockingham 
LGA(s):  City of Mandurah  Shire of Murray
State electorate(s): Mandurah, Murray-Wellington, Dawesville
Federal Division(s): Canning
แมนเจอรา (อังกฤษ: Mandurah) เป็นนครริมชายฝั่งของรัฐเวสเทิร์นออสเตรเลีย ประเทศออสเตรเลีย ตั้งอยู่ห่างจากเมืองหลวงของรัฐ เมืองเพิร์ท ทางทิศใต้ ราว 72 กิโลเมตร เป็นเมืองใหญ่เป็นอันดับ 2 ของรัฐ มีประชากรราว 97,000 คน ตอนเหนือของเมืองเป็นที่ตั้งของเมืองบันเบอรี
ชื่อของเมืองมาจากภาษานยุงการ์ ที่มีความหมายว่า "สถานที่นัดพบ" หรือ "สถานที่ค้าขาย" เมืองตั้งขึ้นในปี ค.ศ. 1831 สองปีหลังจากตั้งอาณานิคมสวอนริเวอร์ แต่คนอาศัยยังน้อย จนหลังสงคราม ช่วงคริสต์ทศวรรษ 1950 และ 1960 เป็นมากกว่าหมู่บ้านตกปลาเล็กน้อย หลายปีต่อมา มีชื่อเสียงด้านการแล่นเรือและการตกปลาของผู้เกษียณ โดยเฉพาะทางใต้ของเมือง
แมตต์ โบเมอร์

| แมตต์ โบเมอร์ |
| --- | --- |
โบเมอร์ ในปี ค.ศ. 2015
สารนิเทศภูมิหลัง
เกิด:  (1977-10-11) 11 ตุลาคม ค.ศ. 1977 (47 ปี) แมทธิว สตาตัน โบเมอร์
คู่สมรส: ไซมอน ฮอลส์ (2011–ปัจจุบัน)
บุตร: 3 คน
อาชีพ: นักแสดง
ปีที่แสดง: 2001–ปัจจุบัน
แมทธิว สตาตัน โบเมอร์  (อังกฤษ: Matthew Staton Bomer; เกิด 11 ตุลาคม ค.ศ. 1977) เป็นนักแสดงชาวอเมริกัน เขาปรากฏตัวครั้งแรกในละครโทรทัศน์ในเรื่อง Guiding Light โบเมอร์เป็นที่รู้จักในละครโทรทัศน์เรื่อง ชัค สายลับสมองล้น จากบทบาทไบรซ์ ลาร์คิน
หลังจากนั้นเขารับบทบาทเป็นเฟลิกซ์ เทอร์เนอ ในภาพยนตร์เรื่อง The Normal Heart ทำให้เขาได้รับรางวัลลูกโลกทองคำในสาขานักแสดงสมทบชายยอดเยี่ยม รวมถึงถูกเสนอชื่อเข้าชิงรางวัลเอ็มมี่ด้วย
ชีวิตส่วนตัว

เขาแต่งงานกับนักหนังสือพิมพ์ ไซมอน ฮอลส์ ตั้งแต่ปี 2011 ทั้งคู่มีบุตรด้วยกัน 3 คน  แต่เขาเพิ่งเปิดเผยว่าเขาเป็นเกย์ต่อสาธารณะเมื่อปี 2012 เมื่อเขากล่าวขอบคุณฮอลส์และลูก ๆ ขณะที่เขารับรางวัลด้านสิทธิมนุษยชนของสตีฟ เชส